laion/Wikipedia-Exotic huggingface dataset:
יחסי כורדיסטן העיראקית – קנדה

יחסי כורדיסטן העיראקית–קנדה הם היחסים הדו-צדדיים שבין כורדיסטן העיראקית לבין קנדה. לקנדה משרד שגרירות בארביל, למרות שלכורדיסטן העיראקית אין נציגות בקנדה. היחסים הדיפלומטיים מתוארים כ"קרובים". לקנדה ישנה נציגות צבאית בכורדיסטן העיראקית, שמאמנת את חיילי הפשמרגה. ראש ממשלת קנדה, ג'סטין טרודו, הודיע כי קנדה תומכת במשאל העם על עצמאות כורדיסטן העיראקית שנערך בשנת 2017. במרץ 2015, משלחת בראשות רוברט ניקולסון, שר החוץ הקנדי, ביקרה בכורדיסטן העיראקית כדי לדון על שיפור היחסים בין שתי האומות. ראש ממשלת קנדה, סטיבן הרפר, ביקר במקום במאי 2015, חודשיים לאחר ביקורו של ניקולסון. הוא נפגש עם נשיא כורדיסטן העיראקית מסעוד בארזאני ועם ראש הממשלה הכורדי נצ'ירוואן בארזאני. לאחר מכן, ביקר גם בקו החזית עם המדינה האסלאמית. באוגוסט ובנובמבר של אותה השנה, ריצ'רד פאדן, סגן השר לביטחון לאומי בקנדה, ביקר בכורדיסטן העיראקית כדי לשוחח על היחסים הבילטרליים בין כורדיסטן העיראקית לבין קנדה. בדצמבר 2015, הרג'יט סג'אן, שר החוץ הקנדי, ביקר בכורדיסטן העיראקית ושוחח עם שר החוץ הכורדי פלאח מוסטפא בכיר. משלחת צבאית קנדית נפגשה עם נשיא כורדיסטן העיראקית מסעוד בארזאני בפברואר 2016. לקנדה משרד שגרירות בבירה האוטונמית ארביל. לכורדיסטן העיראקית אין נציגות בקנדה. יחסי עיראק–קנדה משרד השגרירות של קנדה בכורדיסטן העיראקית "הליקופטרים קנדים פעילים בעיראק: הלוחמים של נאט"ו ממשיכים לתמוך בחיילי הפשמרגה", באתר kurdistan24 "קנדה תומכת בתהליך משאל העם הכורדי", באתר kurdistan24 "ראש הממשלה הקנדי, הרפר, עורך את ביקורו הראשון בארביל", באתר rudaw "ריצ'ארד פאדן: קנדה תמשיך לתמוך בפשמרגה, באתר kurdistan24
פרסטון ביילי

פרסטון ביילי (באנגלית: Preston Bailey; נולד ב-25 ביולי 2000) הוא שחקן אמריקאי, המוכר בעיקר בתפקידו בתור קודי בנט בסדרה "דקסטר" (2007–2010; 2012) מבית שואוטיים. ביילי נולדה בפורטלנד, אורגון. הוא אחיו הצעיר של ברנן ביילי, גם הוא שחקן. משפחתו עברה לקליפורניה כשהיה בן חמש. ביילי התחל לשחק בפרסומות בגיל שנתיים. תפקידו הראשון היה בשנת 2005 בסדרת הטלוויזיה "רפואה שלמה" (אנ'). בשנת 2006 הוא שיחק בפיילוט לסדרת הטלוויזיה "Alpha Mom" של NBC. ביילי התארח בכמה טלוויזיה בהן "מחשבות פליליות", "איך פגשתי את אמא" ו"מספ7ים". בשנת 2007, הוא החל לשחק בסדרת הטלוויזיה "דקסטר" בתפקיד חוזר בתור בנה של ריטה מורגן, קודי בנט, עליו היה מועמד לפרס האמן הצעיר. הוא גם שיחק במספר סרטים. ביילי לוהק לתפקיד טימי ארמסטרונג בסרט העלילתי משנת 2008, "רק האמת". בשנת 2009 הוא השתתף בסרט העלילתי "Amusement", שצולם בבודפשט, הונגריה. באותה שנה הוא שיחק בתפקיד הראשי של בסרט הטלוויזיה "ילדי התירס". בשנת 2011 הופיע בסדר הקולנוע לילדים "חופשת הקיץ של ג'ודי מודי" עליו היה מועמד לפרס האמן הצעיר. בשנת 2014 שיחק לצד סת' מקפרלן בסרט הקולנוע "מיליון דרכים להתפגר". בשנת 2020 שיחק לצד האריסון פורד בסרט הקולנוע "קול קדומים". פרסטון ביילי, במסד הנתונים הקולנועיים IMDb (באנגלית) "Beststuff Preston Bailey biography". bestuff.com. אורכב מ-המקור ב-18 בינואר 2013. נבדק ב-3 בינואר 2011. {{cite web}}: (עזרה) 'Dexter: New Blood' Showrunner Clyde Phillips Just Answered a Burning Question About Astor and Cody, Showbiz Cheat Sheet, ‏1 באוקטובר 2021 "Preston stars as Isaac in Children of the Corn". TVguide.com. נבדק ב-3 בינואר 2011. {{cite web}}: (עזרה) Andy Webster, ‘Judy Moody and the Not Bummer Summer’, ‏5 במאי 2011 ‘Dexter’ Cast: Where Are They Now? Michael C. Hall, More, Us Weekly, ‏2 בינואר 2022 Rollo Tomasi, THE CALL OF THE WILD (2020) Movie Trailer: Harrison Ford Has Adventures with a St. Bernard in the Alaskan Yukon, FilmBook, ‏4 באוקטובר 2019 "33rd Annual Young Artist Awards". נבדק ב-7 במאי 2012. {{cite web}}: (עזרה)
Tomorrow Never Knows

Tomorrow Never Knows (באנגלית: המחר לעולם אינו יודע) הוא שיר של להקת הביטלס מהתקליט Revolver שהוצא בשנת 1966. על אף שהוא השיר האחרון באלבום, הוא השיר הראשון ממנו שהביטלס הקליטו. זהו גם השיר הראשון עליו עבד ג'ף אמריק כמפיק. למרות הקרדיט המשותף לג'ון לנון ופול מקרטני, למעשה כתב ג'ון לנון את השיר לבדו. המילים בשיר הן ציטוטים מתוך ספר המוות הטיבטי, ובהיותו שיר רוק פסיכדלי ישנם גם אפקטים רבים ומיוחדים: קולות שונים מנוגנים לאחור בלופים, גיטרה מנוגנת לאחור, לנון שר דרך מגאפון ועוד. מידע על היצירה "Tomorrow Never Knows" באתר מיוזיק בריינז מידע על השיר "Tomorrow Never Knows" באתר AllMusic מידע על הקומפוזיציה "Tomorrow Never Knows" באתר AllMusic Notes on "Tomorrow Never Knows",‎‏ Alan W. Pollack הסיפור מאחורי "Tomorrow Never Knows" ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
בסחור המעלות (סרט, 1946)

בסחור המעלות (באנגלית: The Spiral Staircase) הוא סרט אימה, פשע ופילם נואר אמריקאי משנת 1946 בבימויו של רוברט סיודמק, עם דורותי מקגוויר, אתל ברימור ורונדה פלמינג בתפקידים הראשיים. התסריט מבוסס על הספר "Some Must Watch" של אתל לינה ווייט (אנ') משנת 1933. העלילה היא על צעירה אילמת בעיירה בורמונט בתחילת המאה ה-20 השרוייה בפחד בגלל רוצח סדרתי שחונק נשים בעלות מום. אתל ברימור הייתה מועמדת לפרס אוסקר לשחקנית המשנה הטובה ביותר. חלק מהסרט מתנהל בחושך לאור נר על גרם מדרגות לולייני כשעינו של הרוצח (עינו של הבמאי סיודמק) עוקבת. ב-1964 עובד הספר לסרט טלוויזיה בהשתתפות אליזבת מונטגומרי וליליאן גיש, ב-1975 הופק רימייק בכיכובה של ז'קלין ביסט וב-2000, סרט טלוויזיה בכיכובה של ניקולט שרידן. הלן (דורותי מקגוויר) היא בחורה צעירה ונאה שעובדת כבת לוויה של גב' ווארן (אתל ברימור) בעיירה בורמונט. גב' ווארן היא אישה חולה ששוכבת במיטה כל היום. מטפלת בה האחות ברקר (שרה אלגוד) שהיא אינה סובלת אותה. בבית הגדול גרים גם בנה אלברט (ג'ורג' ברנט), מזכירתה בלאנש (רונדה פלמינג), ובנה סטיב (גורדון אוליבר), הטבחית גב' אוטס (אלזה לנקסטר) ובעלה (ריס ויליאמס). הלן איבדה את כושר הדיבור בגיל שמונה לאחר שראתה את הוריה נשרפים. רופא העיירה ד"ר פארי (קנת סמית') רוצה להעבירה לבוסטון כדי שתקבל טיפול שיחזיר לה את כושר הדיבור. הוא רוצה להוציא אותה מהעיירה לאחר שכמה צעירות נרצחו שם והוא שם לב שכולן סבלו ממום כלשהו בדומה להלן. אלברט ניהל יחסים עם בלאנש היפה אבל לאחר שאחיו החורג סטיב הצעיר ממנו חזר מאירופה, הוא התחיל לנהל יחסים אתה. בלנש לא רוצה את שניהם ומבקשת לעזוב ביחד עם הלן. היא יורדת בגרם המדרגות הספירלי למרתף כדי לאסוף את חפציה ולא חוזרת משם. הלן יורדת לחפש אחריה לאור נר ומוצאת אותה חנוקה. באותו רגע יורד אחריה סטיב והיא חושדת שהוא הרוצח וכולאת אותו במחסן. היא עולה ופוגשת את אלברט שעוקב אחריה ומודה שהוא הרוצח הסדרתי ששואף לשלמות בעולם ולכן רוצח נשים בעלות מום. מכאן מתחיל מרדף מותח בבית. הלן מנסה להתקשר לד"ר פארי אך לא מסוגלת להוציא מילה מהפה. לבסוף יוצאת גב' ווארן מחדרה ויורה למוות באלברט ומתמוטטת. הלן משחררת את סטיב ומנסה שוב להתקשר לד"ר פארי ומצליחה לראשונה לדבר למרכזן ולבקש את מספר הטלפון של הרופא. מדיה וקבצים בנושא בסחור המעלות בוויקישיתוף "בסחור המעלות", במסד הנתונים הקולנועיים IMDb (באנגלית) "בסחור המעלות", באתר נטפליקס "בסחור המעלות", באתר AllMovie (באנגלית) "בסחור המעלות", באתר Rotten Tomatoes (באנגלית) "בסחור המעלות", במסד הנתונים הקולנועיים KinoPoisk (ברוסית) קדימון לסרט, באתר יוטיוב הסבר על הסרט, באתר יוטיוב בסחור המדרגות, באתר TCM בסחור המעלות 1974 - צנזורה לסרטים ומחזות, באתר ארכיון המדינה
טורניר אקרופוליס

טורניר הכדורסל הבינלאומי אקרופוליס (ביוונית: Τουρνουά Ακρόπολις) הוא טורניר כדורסל בינלאומי לנבחרות לאומיות המתקיים כמעט בכל שנה מאז 1986 באתונה, בירת יוון, במהלך הקיץ. הטורניר נערך לפני הטורנירים הרשמיים הגדולים של פיב"א כמו היורובאסקט, גביע העולם בכדורסל וטורניר הכדורסל האולימפי. הטורניר נקרא על שם האקרופוליס באתונה ומאורגן על ידי פדרציית הכדורסל היוונית. מארחת הטורניר, יוון, זכתה בטורניר 18 פעמים. בשנת 1991 התאחדו פדרציית הכדורסל היוונית ופיב"א אירופה כדי לערוך את המהדורה המיוחדת של טורניר יובל המאה של פיב"א לציון יום השנה ה-100 לכדורסל. הטורניר לא נמנה עם טורנירי האקרופוליס האחרים, מכיוון שהוא לא אורגן רק על ידי התאחדות הכדורסל ההלנית. נכון ל-2023 נערכו 31 טורנירים, לא כולל המהדורה המיוחדת הבלתי רשמית של 1991. טורניר אקרופוליס 2012 לא נערך, מפני שיוון השתתפה בטורניר הקדם-אולימפי. הטורניר לא התקיים גם בשנים 2014, 2016, 2018 ו-2020. טורניר יובל המאה של פיב"א לשנת 1991 היה טורניר מיוחד שאורגן במשותף על ידי פיב"א אירופה ופדרציית הכדורסל היוונית לציון 100 שנה לכדורסל. הוא לא נמנה רשמית עם טורנירי אקרופוליס האחרים מפני שהוא לא אורגן רק על ידי התאחדות הכדורסל ההלנית. בטורניר התמודדו צרפת, יוון, איטליה (שזכתה), יוגוסלביה, ספרד וברית המועצות. FIBA´s official events by year EUROPE.
1978 בספרות

ערך מורחב – 1978 העמדה מאת סטיבן קינג ספר סופר וספור מאת שמואל יוסף עגנון אוניית הכושים מאת נחום גוטמן העולם על פי גארפ מאת ג'ון אירווינג הגורם האנושי מאת גרהם גרין מלחמה וזיכרון מאת הרמן ווק רקוויאם לחלום מאת יוברט סלבי ג'וניור 1985 מאת אנתוני ברג'ס פרס נובל לספרות מוענק ליצחק בשביס-זינגר פרס ברנשטיין מוענק ליעקב שבתאי פרס פוליצר מוענק לקרל סייגן על ספרו דרקוני גן עדן פרס ישראל לספרות ילדים מוענק לנחום גוטמן 1977 בספרות 1978 1979 בספרות שנים בספרות ספרות מדיה וקבצים בנושא 1978 בספרות בוויקישיתוף
פסגת נבסקה

פסגת נבסקה (באנגלית: Nebeska Peak; בבולגרית: връх Небеска) היא פסגה סלעית ברמת סליבן שבצידו המזרחי של רכס סנטינל, בהרי אלזוורת', בארץ אלזוורת' שבאנטארקטיקה. גובהה של הפסגה 2,450 מטרים מעל פני הים. הפסגה מתנשאת מעל קרחון פולפודבה שמצפון לפסגת נבסקה; הפסגה מתנשאת מעל קרחון הינקלי שמדרום לפסגת נבסקה. פסגת נבסקה ממוקמת 3.85 קילומטרים מערבית - דרום-מערבית מהר פארל; פסגת נבסקה ממוקמת 10.45 קילומטרים צפונית-מערבית מהר וולדרון; פסגת נבסקה ממוקמת 6.17 קילומטרים צפונית-מזרחית מהר סגרס; פסגת נבסקה ממוקמת 9.7 קילומטרים מזרחית - דרום-מזרחית מהר ברסקין. הפסגה מופתה לראשונה על ידי סוקרים אמריקאים בשנת 1988. הפסגה מופתה בשנית על ידי SCAR בשנת 2012. הפסגה נקראת על שם הכפר נבסקה שבדרום בולגריה. תצלום לוויין של אזור הפסגה, תוך סימון אתרים נוספים באזור באתר copernix מידע כללי
קרב קונוטופ

קרב קונוטופ היה קרב צבאי בין הכוחות המזוינים של אוקראינה לבין הכוחות המזוינים של רוסיה על השליטה בעיר קונוטופ. קונוטופ היא עיר במחוז סומי שבאוקראינה. קרב זה הוא חלק מהמתקפה בצפון-מזרח אוקראינה בפלישה הרוסית לאוקראינה ב-2022. ב-24 בפברואר 2022, בשעה 03:35, התקדמו הכוחות הרוסים מכיוון צפון-מזרח, כיתרו את העיר קונוטופ ושמו אותה תחת מצור. החיילים הרוסים השתלטו על העיר קונוטופ ב-25 בפברואר. בסרטון שעלה בכלי התקשורת הרוסים, ראש העיר ארטם סמיניכין הצהיר ב-2 במרץ כי חיילים רוסים שנכנסו לעיר הזהירו אותו כי הם יהרסו את העיר אם התושבים יתנגדו להם. הוא ביקש מהתושבים להילחם בהם, מה שהם הסכימו לכך.  אולם רשויות העיר החלו במשא ומתן עם חיילים רוסים מאוחר יותר, כשהשיחות נמשכו 12 דקות. הושג הסכם לפיו הסכימו הכוחות הרוסיים לא לשנות את הרכב העריה, לפרוס כוחות, לחסום את התחבורה או להסיר את הדגל האוקראיני. בתמורה הסכימה מועצת העיר שהתושבים לא יתקפו אותם. בסרטון שעלה לרשת נראים חיילים רוסים יוצאים מבניין העירייה, על רקע קריאות גנאי של תושבי העיר. אחד החיילים הרוסים מחזיק תועד רימוני יד בשעה שהוא מתקדם לרכבו. ב-4 באפריל 2022, מושל מחוז סומי הצהיר כי החיילים הרוסים לא כבשו עוד ערים או כפרים במחוז ונסוגו ברובם, בעוד כוחות אוקראינים פעלו לגירוש ליחידות הנותרות. המטה הכללי של אוקראינה אישר ב-8 באפריל כי הכוחות הרוסיים נסוגו לחלוטין ממחוז סומי, ואישר דיווחים מהרשויות האזרחיות המקומיות מ-6 באפריל. מדיה וקבצים בנושא קרב קונוטופ בוויקישיתוף The city of Konotop in Sumy Oblast is under siege now, Russian military convoys are moving west towards Kyiv בטוויטר, 25 בפברואר 2022 (באנגלית) Ukraine lost Konotop, battles for Melitopol ongoing, - General Staff באתר 112UA,‏ 25 בפברואר 2022 (באנגלית) N12 - "אם אתם בעד - נצא להילחם", באתר N12, ‏2022-03-02 Мер Конотопа: місту поставили ультиматум - за опір накриють артилерією, РБК-Украина (ברוסית) Бої на Сумщині – влада Конотопа провела переговори з окупантами після ультиматуму, РБК-Украина (ברוסית) מוסקבה: 498 מחיילינו נהרגו באוקראינה; גינוי לרוסיה בעצרת האו"ם, ישראל הצביעה בעד, באתר ynet, 2 במרץ 2022 "Russian troops no longer hold any settlements in Ukraine's Sumy region, says governor". National Post (באנגלית). 2022-04-04. נבדק ב-2022-04-08. https://www.understandingwar.org/backgrounder/russian-offensive-campaign-assessment-april-8 https://www.understandingwar.org/backgrounder/russian-offensive-campaign-assessment-april-6
לואי בונו

ז'נרל של דיוויזיה לואי בונו (בצרפתית: Louis Bonneau;‏ 7 ביולי 1851 – 26 בפברואר 1938) היה מפקד בכיר בצבא צרפת במלחמת העולם הראשונה. בונו נולד ב-7 ביולי 1851 בוויסמבור למשפחה שבסיסה באלזס התחתית ובחר בקריירה צבאית בגיל צעיר. הוא למד בבית הספר הצבאי סן-סיר משנת 1868, הוסמך כקצין בדרגת לוטננט ב-1870 וככזה השתתף במלחמת צרפת–פרוסיה, כולל הקרבות של קולומביי וגרבלוט. הוא נפצע ליד נוסוויל ב-31 באוגוסט 1870 וקצת לאחר מכן נפל בשבי במץ שנכבשה על ידי הגרמנים. לאחר תום המלחמה, בונו, שהחזיק בדרגת קפיטן, לימד היסטוריה בסן-סיר משנת 1874. בשנת 1884 הוא הפך לפרופסור נלווה להיסטוריה ב-École supérieure de guerre שנפתח באותה העת. מ-1898 עד 1901 בונו החזיק בדרגת קולונל ופיקד על רגימנט הרגלים ה-62, ובשנת 1902 הועלה לדרגת ז'נרל דה בריגדה ומונה למפקד חטיבת השאסורים ה-3 כמפקדה החדשה. בשנה שלאחר מכן הוא מונה למפקד חטיבת הפרשים של הקורפוס ה-2, ובשנת 1905 מונה למפקד חטיבת הרגלים ה-37. בשנת 1907 הוא קיבל את הפיקוד על הדיוויזיה ה-41 וקודם לדרגת ז'נרל דה דיוויזיה, ובנובמבר 1910 הוא מונה למפקד הקורפוס ה-7 בבזנסון. בראש הקורפוס הזה הוא נכנס למלחמת העולם הראשונה באוגוסט 1914. הוא נשלח לכבוש את קול דה לגורג' בהרי הווז', ומ-7 באוגוסט לחם בקרב (הראשון) על מילוז, אחד הקרבות הכבדים הראשונים בחזית המערבית. כוחות צרפת כבשו את מילוז ב-7 באוגוסט 1914. כאשר כוחות גרמניים חזקים תקפו מצפון וממזרח לעיר ב-9 באוגוסט, נאלץ בונו להורות על חייליו לסגת לבלפור. בעקבות הנסיגה, ב-10 באוגוסט, בונו היה הראשון מתוך סדרה של גנרלים צרפתים ששוחרר מתפקידו על ידי ז'וזף ז'ופר ולא קיבל תפקיד נוסף. בונו היה מפקד לגיון הכבוד מאז 1909. הוא נפטר בננסי ב-26 בפברואר 1938 בגיל 86.
Diamond Eyes (Boom-Lay Boom-Lay Boom)

Diamond Eyes (Boom-Lay Boom-Lay Boom) הוא סינגל דיגיטלי של להקת הרוק האמריקאית שיינדאון, שנכתב עבור הסרט "בלתי נשכחים". השיר שוחרר לשירות iTunes ב־15 ביוני 2010, ולמכירה אונליין ב־21 ביוני. השיר מופיע כרצועה ה־19 בגרסת הדה־לוקס של האלבום The Sound of Madness. הוא יצא לרדיו ב־7 בדצמבר. מלבד השימוש בסרט "בלתי נשכחים", הוא שימש כנעימה המשנית של האירוע רסלמניה 27 של ה־WWE, וכנעימת הפתיחה של תוכנית ההיאבקות "WWE Main Event" מאוקטובר 2012 ועד ינואר 2014. כמו כן שימש השיר בסיקור הגראנד פרי הברזילאי של הפורמולה 1 בשנת 2011. במשחק המחשב "Rock Band 3" הוא משמש כשיר שניתן לנגן ב"Rock Band Blitz". השיר היה הראשון שנכתב על ידי חברי הלהקה בהרכבה החדש, לאחר החלפת החברים והצטרפותם של זק מאיירס ואריק בס. במהלך מסע ההופעות "Carnival of Madness" הסביר ברנט סמית, סולן הלהקה, מה הביא אותה לכתוב את השיר: לפני כמה חודשים קיבלתי שיחת טלפון מאדם מעניין מאוד. לא בכל יום אתה מקבל שיחת טלפון גם מרמבו וגם מרוקי באותו הזמן. סילבסטר סטאלון רצה שיר לסרט החדש שלו, "בלתי נשכחים". הוא ביקש שאכתוב לו שיר שיתפוס לא רק את המהות של הדרום, אלא גם את המהות של מה הוא באמת הרוק. בסופו של דבר לא נכנס השיר לסרט בגרסתו הקולנועית, אך נכנס לגרסת הבמאי של הסרט, שיצאה בשירותי וידאו שונים באפריל 2021. השיר מושמע בסרט פעמיים: בפעם הראשונה בסצנה שבה פושטת החבורה על המתחם של גארזה, ובפעם השנייה תוך כדי הקרנת הקרדיטים של סוף הסרט. הקליפ לשיר שוחרר ב־14 בדצמבר 2010. הוא משלב קטעים מהופעתה של הלהקה במסע ההופעות "Carnival of Madness" וקטעים מהסרט "בלתי נשכחים". מידע על הסינגל "Diamond Eyes (Boom-Lay Boom-Lay Boom)" באתר מיוזיק בריינז סרטון השיר "Diamond Eyes (Boom-Lay Boom-Lay Boom)" באתר יוטיוב "Future Releases on Alternative Radio Stations, Independent Artist Song Releases |". Allaccess.com. נבדק ב-13 בפברואר 2012. {{cite web}}: (עזרה) Tim Louie, Interview with Zach Myers from Shinedown: Anything And Everything, November 17, 2010, The Aquarian "Diamond Eyes **Boom Lay Boom** SHINEDOWN -LIVE- 7.7.10". YouTube. ארכיון מ-2021-12-21. "US Bubbling Under Hot 100 Singles", (Billboard) "Shinedown Chart History (Alternative Airplay)". Billboard "Shinedown Chart History (Mainstream Rock)", Billboard "Shinedown Chart History (Canada Rock)", Billboard "US Hot Rock & Alternative Songs", (Billboard)
דון רוזנטל

דונלד "דון" רוזנטל (באנגלית: Donald "Don" Rosenthal; נולד בשנת 1930), שחיין יהודי-אמריקאי, אלוף המכביה הרביעית (1953) במשחה ל-100 מטר חופשי. רוזנטל גדל בסינסינטי, אוהיו. עם סיום לימודיו בתיכון בשנת 1950 עבר עם משפחתו לדרום קליפורניה ושם למד בסנטה מוניקה קולג' (אנ'). בשנת 1951 דורג במקום חמישי בעולם במשחה ל-100 מטר חופשי. הוא קבע 5 שיאי קולג'ים בארצות הברית. במבחנים האמריקאים לאולימפיאדת הלסינקי (1952) שנערכו בניו יורק בתחילת יולי 1952 הוא סיים במקום שישי במשחה ל-100 מטר חופשי בתוצאה של 58.7 שניות ולא זכה להיכלל במשלחת האמריקאית לאולימפיאדה. בשלב המוקדמות הוא קבע תוצאה של 58.6 שניות. בתחרויות השחייה של המכביה הרביעית שנערכו בספטמבר 1953 זכה רוזנטל בשתי מדליות זהב, במשחה ל-100 מטר חופשי בשיא מכביה חדש של 59.0 שניות, לפני מיקי בונין מדרום אפריקה (1:01.0 דקות) וסמיט מארצות הברית (1:01.6 דקות) במשחה שליחים 4x200 מטר בשיא מכביה חדש של 9:15.4 דקות, לפני דרום אפריקה (9:26.7 דקות) וישראל (10:03.4 דקות). בשנים 1956 עד 1958 שחה ושיחק בנבחרת הכדורמים של אוניברסיטת קליפורניה בלוס אנג'לס. בשנים 1973 עד 1979 השתתף בתחרויות לוותיקים והחזיק בשיאי ארצות הברית לגילים בהם השתתף. טבלאות ושיאים של השגי 6 המכביות ושל ישראל, מעריב, 22 באוגוסט 1965 דון רוזנטל, באתר היכל התהילה של הספורט היהודי בדרום קליפורניה (באנגלית) Don Rosenthal Cracks National JC Standards, Corsair, Volume 24, Number 19, 5 March 1952 (באנגלית) תוצאות של המבחנים האמריקאים לאולימפיאדת הלסינקי (1952) (באנגלית)
בחירות 2022

האם התכוונתם ל... הבחירות הפרלמנטריות באוסטרליה 2022 הבחירות הפרלמנטריות באיטליה, 2022 הבחירות בארצות הברית (2022) הבחירות לסנאט של ארצות הברית (2022) הבחירות הכלליות בברזיל (2022) הבחירות הכלליות בהאיטי 2022 הבחירות הפרלמנטריות בהונגריה 2022 הבחירות הפרלמנטריות בלבנון 2022 הבחירות לכנסת העשרים וחמש הבחירות המקדימות במפלגת העבודה (2022) הבחירות המקדימות במפלגת הציונות הדתית (2022) הבחירות המקדימות בליכוד (2022) הבחירות המקדימות במרצ (2022) הבחירות לנשיאות צרפת 2022 הבחירות לנשיאות קוריאה הדרומית 2022 הבחירות הכלליות בשוודיה 2022
בחירות 2024

האם התכוונתם ל... הבחירות הכלליות בדרום אפריקה (2024) הבחירות הכלליות בממלכה המאוחדת 2024 הבחירות המקדימות ביש עתיד (2024) הבחירות הפרלמנטריות באיראן (2024) הבחירות הפרלמנטריות בפקיסטן (2024) הבחירות ללוק סבהה (2024) הבחירות לנשיאות איראן 2024 הבחירות לנשיאות ארצות הברית 2024 הבחירות המקדימות לנשיאות ארצות הברית במפלגה הדמוקרטית 2024 הבחירות המקדימות לנשיאות ארצות הברית במפלגה הרפובליקנית 2024 הבחירות לנשיאות רוסיה 2024 הבחירות לפרלמנט האירופאי באוסטריה (2024) הבחירות לפרלמנט האירופי 2024 הבחירות לפרלמנט הצרפתי 2024 הבחירות לראשות העבודה (2024) הבחירות לרשויות המקומיות בישראל (2024) הבחירות לעיריית תל אביב-יפו (2024)
בחירות 1994

האם התכוונתם ל... הבחירות הכלליות בגרמניה 1994 הבחירות לאספה המכוננת של אוגנדה 1994
1986 בספרות

ערך מורחב – 1986 זה מאת סטיבן קינג עיין ערך אהבה מאת דויד גרוסמן איתמר מטייל על קירות מאת דויד גרוסמן מחפשים את גואלמן מאת אמנון דנקנר כתם של שקט מאת יוסל בירשטיין שירת ארץ הרחוקה מאת ארתור סי. קלארק שלושים תפוחים נפלו מהעץ, מאת נפתלי קציר דן פגיס חורחה לואיס בורחס וולה סויינקה זוכה בפרס נובל לספרות 1985 בספרות 1986 1987 בספרות שנים בספרות ספרות מדיה וקבצים בנושא 1986 בספרות בוויקישיתוף
קרב סטרובילסק

קרב סטרובילסק היה קרב צבאי בין הכוחות המזוינים של אוקראינה לבין הכוחות המזוינים של רוסיה על השליטה בעיר סטרובילסק שבאוקראינה. הקרב החל ב-25 בפברואר 2022, והוא חלק מהמתקפה במזרח אוקראינה בפלישה הרוסית לאוקראינה ב-2022. סטרובילסק היא עיר ליד לוהנסק שבמחוז לוהנסק, אוקראינה. היא משמשת כמרכז המנהלי של ראיון סטרובילסק. נהר איידר זורם במערב העיר, ויוצר מכשול טבעי. עימותים ראשונים ליד סטרובילסק החלו ב-24 בפברואר 2022. ב-25 בפברואר, הכוחות המזוינים של אוקראינה חיסלו שיירה של חיילים רוסיים שהתכוננו לחצות את נהר איידר. העיר ניזוקה בצורה קשה על-ידי מטחי ארטילריה רוסית. ב-2 במרץ שיירה רוסית גדולה שהורכבה מיותר מ-60 כלי רכב נכנסה לסטרובילסק, אך נעצרה מלהתקדם על ידי מחאה מקומית. ב-6 במרץ, סרחי היידאי, מושל מחוז לוהנסק, הצהיר כי הכוחות הרוסיים כבשו את סטרובילסק. מדיה וקבצים בנושא קרב סטרובילסק בוויקישיתוף Ukrainian soldiers give worthy rebuff to Russia on outskirts of Starobilsk (Luhansk region) – JFO באתר Interfax Ukraine,‏ 24 בפברואר 2022 (באנגלית) Біля Старобільська українські військові розбили колону ворожої техніки באתר Gazeta,‏ 25 בפברואר 2022 (באוקראינית) A view shows destroyed buildings after shelling in the town of Starobilsk in the Luhansk region באתר Denver Gazette,‏ 25 בפברואר 2022 (באנגלית)
מתן סידי

מתן סידי (נולד ב־2 בדצמבר 1995) הוא דובר ויועץ תקשורת ישראלי ששימש כדוברו של נפתלי בנט בשנים 2018–2022, מתוכן שנה בה שימש בנט ראש ממשלת ישראל. בין השנים 2013–2014 שימש כשליח הסוכנות היהודית לקהילה היהודית בניו ג'רזי. לאחר מכן התגייס לצה"ל ושירת במתאם פעולות הממשלה בשטחים, כדובר מנהלת התיאום והקישור לעזה ובהמשך כמש"ק דוברות במטה היחידה. בראשית שנת 2018, החל לשמש כיועץ התקשורת של נפתלי בנט, בעת שכיהן כשר החינוך והתפוצות. בהמשך שימש גם כדובר הקמפיין ומנהל התקשורת של בנט במערכות הבחירות שהתקיימו בין השנים 2019–2021. מנובמבר 2019 ועד מאי 2020 כיהן סידי כדוברו של בנט בתפקידו כשר הביטחון. לאחר הקמת ממשלת ישראל השלושים וחמש ביוני 2020, מונה סידי ליועץ התקשורת של מבקר המדינה. בקמפיין הבחירות לכנסת העשרים וארבע שנערכו ב־2021, שב סידי לעבוד עם בנט וניהל מטעמו את הדוברות ויחסי הציבור במהלך המשא ומתן הקואליציוני. ביוני 2021, עם הקמת הממשלה בראשותו של נפתלי בנט, מונה לתפקיד דובר ראש הממשלה וראש מערך התקשורת במשרד רה"מ והיה לאדם הצעיר ביותר שממלא תפקיד זה. ביוני 2022 הודיע סידי על סיום תפקידו. סידי נכלל ברשימת פורבס 30Under30 של מגזין פורבס ישראל לשנת 2022. סידי נולד וגדל באופקים. כיום מתגורר בתל אביב. מדיה וקבצים בנושא מתן סידי בוויקישיתוף מתן סידי, ברשת החברתית אקס (טוויטר) צבי זרחיה, המבקר מחזק את המערך התקשורתי: מינה יועץ תקשורת בנוסף לדוברת המשרד, באתר כלכליסט, 31 במאי 2020 ראש הממשלה בנט הודיע על מינויים ראשונים בלשכת ראש הממשלה, הודעות דוברות באתר משרד ראש הממשלה, 15 ביוני 2021 איתמר אייכנר, בנט מאייש את הכוורת: מינה ראש סגל, יועצת מדינית ודובר, באתר ynet, 15 ביוני 2021 אריאל כהנא, מתן סידי, דוברו של רה"מ, פרש מתפקידו, באתר ישראל היום, 6 ביוני 2022 שירית אביטן כהן, ‏לשכת בנט ממשיכה להתרוקן: דובר ראש הממשלה, מתן סידי, פורש, באתר גלובס Forbes 30 Under 30 2022, Forbes Israel
שאול מטלוב עבאדי

הרב שאול מטלוב עבאדי (30 ביולי 1889 - 31 בדצמבר 1969) היה רב, פוסק, דיין ומגדולי רבני חלב ומנהיג הקהילה החלבית באמריקה. נולד בב' באב ה'תרמ"ט 30 ביולי 1889, לרב אברהם עבאדי, בנו של הרב מרדכי עבאדי. למד תורה מפי מורו ורבו רבי עזרא עבאדי-שעיו, יחד עם חברו הצעיר ממנו, רבי משה טוויל - לימים רב הקהילה היהודית בחלב. מלבד לימודי התלמוד הבבלי כשאר בני הישיבה, השקיע בלימוד השפה העברית על בוריה, וכן תולדות ישראל והיסטורית העמים. היה בקיא גדול בספרי מחשבת ישראל, כגון מורה נבוכים לרמב"ם, האמונות והדעות לרס"ג, ספר הכוזרי ועוד אותם למד בצוותא יחד עם רבו-חברו הרב יצחק דיין, מחשובי החכמים בחלב. בשנת ה'תרע"ג - 1913 עלה לארץ ישראל והתיישב בירושלים, וכעבור כשנה נשא לאישה את בתו של המקובל הרב נסים נחום. בהיותו בירושלים ראו רבניה את גאונותו והציעו לו לעמוד בראשות ישיבת פורת יוסף, אך הוא סרב. תקופה קצרה לאחר מכן החליט לשוב לעיר מולדתו חלב יחד עם אשתו, ושם הקים את תלמוד תורה 'מגן דוד', בו הקפיד שילמדו התלמידים בלשון הקודש. בשנת ה'תרפ"א - 1921, עם ההגירה ועזיבת היהודים את חלב, היגר לאמריקה, והתיישב ברובע ברוקלין בניו-יורק יחד עם רבים מבני הקהילה היהודית-סורית. שם נחשב למנהיג הקהילה הקהילה החלבית, אף שסירב לקבל על עצמו תפקיד רבני רשמי. בהיותו שם פתח תלמוד תורה לילדי הקהילה ועמד בראשותו, וכן נמנה עם הרכב בית הדין בקהילה לצד חברו הרב יעקב קצין. מעט לפני פטירתו היה מעורב בתאונת דרכים בה נפגעה רגלו באופן קשה. הרב שאול מטלוב עבאדי נפטר בכ"ג בטבת ה'תש"ל, 31 בדצמבר 1969 והובא למנוחות בירושלים. הרב משה טוויל יוסף פאור 'מגן בעדי' (ניו יורק, תש"ל) - שאלות ותשובות בהלכה לצד דרשות נבחרות וקטעי שירה. את הספר סידר לדפוס כהודאה לה' על החלמתו מתאונת דרכים בה היה מעורב, אך לא הספיק להוציאו לאור והוא יצא מיד לאחר פטירתו. כמו כן כתב את ההקדמה לספר 'מעיין גנים' (ירושלים תשי"ח) של סבו רבי מרדכי עבאדי במליצות ובחרוזים בשפה העברית. בהקדמה מספר הרב מטלוב על רום תפארתם וגדולתם של רבני וחכמי ארם צובא. שאול מטלוב עבאדי, באתר "החכם היומי" הספדים לחכם שאול מטלוב עבאדי זצ"ל באתר יוטיוב, 1 בינואר 1970 דגלי תורה, ירושלים: מכון טורי זהב, ה'תשע"ז חכם שאול מטלוב עבאדי, באתר החכם היומי צבי משה זוהר, חותם אמת שחיפשתיו ואהבתיו בכל מאדי: עיונים בעולמו ההלכתי והרעיוני של הרב שאול מטלוב עבאדי, רמת גן: אוניברסיטת בר אילן, ה'תשע"ו
קרל, דוכס שלזוויג-הולשטיין-זונדרבורג-גליקסבורג

קרל, דוכס שלזוויג-הולשטיין-זונדרבורג-גליקסבורג (בגרמנית: Herzog Karl von Schleswig-Holstein-Sonderburg-Glücksburg;‏ 30 בספטמבר 1813 – 24 באוקטובר 1878) היה הדוכס השני של שלזוויג-הולשטיין-זונדרבורג-גליקסבורג. קרל נולד ב-30 בספטמבר 1813 בגוטורפ, והיה בנם הבכור של פרידריך וילהלם, דוכס שלזוויג-הולשטיין-זונדרבורג-גליקסבורג ושל לואיזה קרולינה, נסיכת הסן-קאסל ואחיו הבכור של כריסטיאן התשיעי, מלך דנמרק. קרל הפך לדוכס שלזוויג-הולשטיין-זונדרבורג-גליקסבורג עם מות אביו ב-27 בפברואר 1831. קרל התחתן עם וילהלמינה מריה, נסיכת דנמרק, בתם של פרדריק השישי, מלך דנמרק ומריה מהסן-קאסל, ב-19 במאי 1838 בארמון אמליינבורג בקופנהגן, דנמרק. וילהלמינה מריה הייתה אשתו לשעבר של פרדריק השביעי, מלך דנמרק. קרל מת ב-24 באוקטובר 1878 בגיל 65 בלואיזלונד ללא ילדים. רבים מאמינים שאשתו הייתה עקרה מכיוון שאין תיעוד של הפלות או לידות שקטות. מדיה וקבצים בנושא קרל, דוכס שלזוויג-הולשטיין-זונדרבורג-גליקסבורג בוויקישיתוף קרל, דוכס שלזוויג-הולשטיין-זונדרבורג-גליקסבורג, באתר "Find a Grave" (באנגלית)